text: Hunt on pälvinud oma muljetavaldava mänguga ookeani taga ohtralt kiidusõnu, nii et asjatundjad ennustavad talle hiilgavat karjääri ka ameerika jalgpalli superliigas NFL. Ja ameerika jalgpall, ükskõik kui ajuvaba see eestlastele ka ei tundu, on tõeliste atleetide mäng, mis nõuab jõudu ja kiirust, plahvatusvõimet ja valu kannatamist ning väga palju strateegilist mõtlemist. See pole mingi nišiala nagu veemotosport ja automudelism, mille esindajad Lembit Aaslav-Kaasik ja Lembit Vaher ilutsesid uhkelt Eesti parimate sportlaste kandidaatide nimistus.